钦定古今图书集成/理学汇编/文学典/第195卷 > 《答新渝侯和诗书》同前
## 钦定古今图书集成/理学汇编/文学典/第195卷 > 《答新渝侯和诗书》同前

《垂示三首》：“风云吐于行间，珠玉生于字里，跨蹑曹左，
含超潘陆。双鬓向光，风流已绝。九梁插花，步摇为古。
高楼怀怨，结眉表色；长门下泣，破粉成痕。复有‘影里
细腰，令与真类；镜中好面，还将画等’。”此皆性情卓绝，
新致英奇。故知“吹箫入秦，方识来凤之巧；鸣瑟向赵，
始睹驻云”之曲。手持口诵，喜荷交并也。